OpenLLM-France/wikimedia huggingface dataset:
# Josep Vicenç Santafé i Llopis

Josep Vicenç Santafé i Llopis (València, 1934 - Sant Quirze del Vallès, 3 de setembre de 2017) fou un paleontòleg i polític valencià que desenvolupà la carrera professional a l'Institut Català de Paleontologia Miquel Crusafont.
Va fer de mestre a l'Escola Pia de Sabadell. Aficionat a la paleontologia, col·laborava amb el Museo de la Ciudad de Sabadell, embrió del que esdevindria l'IPS. Als anys 1960, juntament amb la seva esposa –la Dra. Lourdes Casanovas–, van estudiar la carrera de Geologia a la Universitat de Barcelona. L'any 1976 va obtenir plaça de funcionari de la Diputació de Barcelona, destinat a l'Institut, i dos anys després va presentar la seva tesi doctoral, dedicada a l'estudi dels rinoceronts fòssils d'Espanya.
Juntament amb la seva esposa i amb els doctors Calzada i Sanz, va ser un dels impulsors dels estudis dels dinosaures a l'estat espanyol. Va publicar més de 150 articles científics i la descripció de prop de 30 tàxons nous.
Va ser regidor de Sant Quirze del Vallès.

## Premis i reconeixements

L'any 2001, l'Ajuntament de Sabadell li va concedir la Medalla de la Ciutat al Mèrit Científic per la seva dilatada trajectòria personal i professional vinculada a la ciutat.

## Referències

* ↑ «Josep Vicenç Santafé i Llopis». Gran Enciclopèdia Catalana. Barcelona: Grup Enciclopèdia Catalana.
* 1 2 «Ens ha deixat Josep Vicenç Santafé “Pepe”». Elsot.cat. [Consulta: 5 setembre 2017].
* 1 2 3 4 Àngel Galobart. «Mor el palentòleg Josep Vicenç Santafé». Diari de Sabadell. [Consulta: 5 setembre 2017].
# Campionat de Catalunya

«Campionat de Catalunya» té aquests significats:

## Modalitats de futbol

* Campionat de Catalunya de futbol
* Campionat de Catalunya de futbol (segona categoria)
* Campionat de Catalunya de futbol (tercera categoria)
* Campionat de Catalunya d'Aficionats
* Campionat de Catalunya de rugbi masculí
* Campionat de Catalunya de rugbi femení
* Campionat de Catalunya de Rugby Lliga

## Modalitats d'hoquei

* Campionat de Catalunya d'hoquei sobre herba masculí
* Campionat de Catalunya d'hoquei sobre herba femení
* Campionat de Catalunya d'hoquei sobre patins masculí
* Campionat de Catalunya d'hoquei sobre patins femení
* Campionat de Catalunya d'hoquei sala masculí
* Campionat de Catalunya d'hoquei sala femení

## Modalitats de tennis

* Campionat de Catalunya de tennis de taula per equips
* Campionat de Catalunya de tennis de taula individual

## Altres esports de pilota

* Campionat de Catalunya de bàsquet masculí
* Campionat de Catalunya de bàsquet femení
* Campionat de Catalunya d'handbol d'onze
* Campionat de Catalunya d'handbol masculí
* Campionat de Catalunya d'handbol femení
* Campionat de Catalunya de beisbol
* Campionat de Catalunya de softbol
* Campionat de Catalunya de voleibol masculí
* Campionat de Catalunya de voleibol femení

## Esports aquàtics

* Campionat de Catalunya de natació
* Campionat de Catalunya d'hivern de natació
* Campionat de Catalunya de waterpolo masculí
* Campionat de Catalunya de waterpolo femení

## Esports atlètics

* Campionat de Catalunya d'atletisme
* Campionat de Catalunya de clubs d'atletisme
* Campionat de Catalunya de cros
* Campionat de Catalunya de cros per equips
* Campionat de Catalunya de Clubs de curses de muntanya

## Esports de motor

* Campionat de Catalunya de velocitat
* Campionat de Catalunya de trial
* Campionat de Catalunya de ral·lis
* Campionat de Catalunya de kàrting
* Campionat de Catalunya d'autocròs
* Campionat de Catalunya de muntanya

## Escacs

* Campionat de Catalunya d'escacs
* Campionat de Catalunya d'Escacs per Equips
* Campionat de Catalunya per equips d'escacs ràpids
* Campionat de Catalunya d'Escacs Juvenil
* Campionat de Catalunya d'Escacs per Edats
* Campionat de Catalunya d'Escacs Actius d'Edats

## Altes

* Campionat de Catalunya de judo femení
* Campionat de Catalunya de judo masculí
* Campionat de Catalunya de Bitlles Catalanes

## Vegeu també

* Lliga Catalana
* Copa Catalunya
# Solidaritat Gallega

Solidaritat Gallega va ser una organització política regionalista gallega activa entre 1907 i 1912. Després del triomf electoral de Solidaritat Catalana el 1906, a Galícia augmenten els contactes entre les forces de l'oposició per a l'establiment d'una força política que aglutinés als sectors contraris al turnisme. En l'estiu de 1907, 42 persones signaren el Manifest Solidari que donaria origen a Solidaritat Gallega, on s'uniren els republicans dirigits per José Rodríguez Martínez, els republicans federals de Bruno Barcia, els tradicionalistes de Juan Vázquez de Mella i els regionalistes de Manuel Murguía, Galo Salinas i Uxío Carré Aldao. L'anticaciquisme i el suport a l'associacionisme agrari van ser els dos pilars de l'organització.
Sota el seu patrocini es van formar 400 societats agràries, en 1911 solament 85 romanien afiliades a l'organització. A les eleccions municipals de 1910 van obtenir 258 consellers en la província de la Corunya, però les diferències entre els membres de l'organització en va impedir la consolidació. Solidarismo gallego, el seu òrgan oficial, va aparèixer al desembre de 1907.
# Cotoname

El cotoname és una llengua extinta parlada per una ètnia ameríndia a les terres baixes de la vall de riu Grande al nord-oest de Mèxic i el límit sud de Texas (Estats Units). Des del punt de vista filogenètic es considera una llengua no classificada.

## Vegeu també

* Llengües ameríndies
* llengües comecrudo
# Rafael Cancel Miranda

Rafael Cancel Miranda (Mayagüez, 18 de juliol de 1930 - San Juan, 2 de març de 2020) fou un líder independentista porto-riqueny, conegut per haver estat 25 anys empresonat per la seva participació en un tiroteig al Capitoli nord-americà l'1 de març de 1954, juntament amb Lolita Lebrón, Andrés Figueroa Cordero i Irving Flores Rodríguez. Va ser indultat pel llavors president Jimmy Carter en 1979.
El congressista republicà Alvin Bentley va patir ferides greus en l'atac, mentre que tres representants demòcrates i un republicà també van resultar ferits. Rafael Cancel va estar en 11 presons durant el seu empresonament, entre elles 10 anys a la d'Alcatraz, a més de ser reclòs tres vegades a la Princesa, en el districte del vell San Juan, actual seu de la Companyia de Turisme de Puerto Rico, i a Cuba.

## Referències

* ↑ Genzlinger, Neil «Rafael Cancel Miranda, Gunman in ’54 Attack on Congress, Dies at 89» (en anglès). NYTimes.com, 03-03-2020.
* ↑ «Més d'un miler de persones marxen per la Independència de Puerto Rico». La Vanguardia, 14-06-2015 [Consulta: 19 abril 2016].
* ↑ Gerhard Peters i John T. Woolley «Jimmy Carter: "Puerto Rican Nationalists Announcement of the President's Commutation of Sentences.,"». The American Presidency Project, 06-09-1979 [Consulta: 19 abril 2016].
* ↑ «Festival de Apoyo a Claridad le será dedicado a Rafael Cancel Miranda». El Nuevo Dia, 18-01-2016 [Consulta: 19 abril 2016].
# Joventut Demòcrata i Liberal

Joventut Demòcrata i Liberal (en francès: Jeunesse Démocrate et Libérale) és l'ala juvenil del Partit Democràtic de Luxemburg.
És membre de la Joventut Liberal Europea, l'ala juvenil del Partit de l'Aliança dels Liberals i Demòcrates per Europa.

## Presidència

* 1948: Alphonse Osch
* 1948-1955: Camille Linden
* 1955-1956: René Federspiel
* 1957: Nicolas Gillen
* 1958-1960: Gaston Thorn
* 1960-1963: Paul Beghin
* 1963-1964: Gab Delleré
* 1964-1968: Luce Emringer
* 1968-1971: Gaston Bomb
* 1971-1975: Claude Schmit
* 1975-1976: Vic Gillen
* 1977-1978: Guy Nies
* 1979-1980: Claude Hemmer
* 1980-1982: Carlo Wagner
* 1983: Jan A. Thommes
* 1984-1985: Roby Rippinger
* 1985-?: Danny Wagner
* ?-?: Lex Thielen
* ?-?: Gilio Fonck
* 1994-2002: Xavier Bettel
* 2002-2005: David Hilbert
* 2005-2006: Nadine Wagner
* 2006-2010: Claude Lamberty
* 2010-2014: Max Hahn
* zanter 2014: Marc Ruppert

## Referències

* ↑ "Nationalkongress der JDL: Marc Ruppert neuer President und Vorstellung des Europawahlprogramms." Consulta 29 d'octubre de 22015

## Enllaços externs

* Joventut Demòcrata i Liberal - Lloc web oficial
# Gasiya

Gasiya era una ciutat hitita situada al nord o nord-oest d'Hattusa.
Va ser inclosa entre les ciutats cedides a Hattusilis per son germà Muwatallis II, amb les quals es va formar el regne vassall d'Hakpis. Aquest regne va ser creat per combatre les tribus kashka que feien continues incursions contra Hattusa.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 211. ISBN 8446022532.
# Rasbora dies

Rasbora dies és una espècie de peix cipriniforme de la família dels ciprínids.

## Morfologia

Els mascles poden assolir els 3,6 cm de longitud total.

## Distribució geogràfica

Es troba a Indonèsia.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 2007. Rasbora dies, a new species of cyprinid fish from eastern Borneo (Teleostei: Cyprinidae). Ichthyological Exploration of Freshwaters, 18 (4): 301-305.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Solidaritat Catalana (1945)

* Aquest article tracta sobre l'aliança de partits de meitat del segle XX. Vegeu-ne altres significats a «Solidaritat Catalana (desambiguació)».
Solidaritat Catalana fou una aliança de partits d'obediència catalana apareguada el 1945 a l'exili i finiquitada el 1946. Pretenia ser unitària com ho fou la Solidaritat Catalana de 1907 i defensà el retorn de la legalitat de 1931.
Els impulsors visibles foren Josep Tarradellas, aleshores secretari general d'Esquerra Republicana de Catalunya i Nicolau d'Olwer. Solidaritat Catalana fou conformada el gener de 1945 entre Montpeller i París amb la voluntat de centrar la iniciativa política en els partits, marginant iniciatives com el Consell Nacional de Londres, que des del 1940 feu tasques per organitzar l'exili. Esquerra Republicana de Catalunya liderà l'aliança, a la que s'hi afegiren representants de primera fila de diversos partits com Nicolau d'Olwer d'Acció Catalana, Joan Cornudella del Front Nacional de Catalunya, Felip Solà de Republicans de la Lliga, Antoni Figueres d'Estat Català, Àngel Morera d'Unió Democràtica o Josep Rovira del Front de la Llibertat. D'aquesta manera en quedaren al marge el Consell Nacional, la CNT i el comunisme, quedant sense representació el PSUC, la UGT o la Unió de Rabassaires. D'altra banda quedaren al marge alguns sectors de l'interior que volien desfer-se dels dirigents amb vinculacions amb la Guerra.
Solidaritat Catalana es dissolgué el gener de 1946, quan s'establí el primer govern de la Generalitat a l'exili.

## Referències

* ↑ Vilanova, pàgina 145
* ↑ Garcia-Ripoll, pàgina 32

## Bibliografia

* Vilanova i Vila-Abadal, Francesc. Als dos costats de la frontera: relacions polítiques entre exili i interior a la postguerra 1939 - 1948. Barcelona: Publicacions de l'Abadia de Montserrat, 2001. ISBN 84-8415-265-0.
* Garcia-Ripoll Duran, Martí; Niqui Espinosa, Cinto. La radio en català a l'estranger. Barcelona: Universitat Autònoma de Barcelona, 2007 (Documents). ISBN 978-84-490-2499-3.
* Martín Ramos, José Luis «Endavant, Revista del socialisme català (1945-1968)» (PDF). Fundació Rafael Campanals. Fundació Campalans [Consulta: 25 maig 2021].
* Martí, Pep «Josep Tarradellas, 1899 - 1988» (PDF). [Barcelona], 2010. Arxivat de l'original el 2016-03-03 [Consulta: 16 gener 2012]. «ISBN 9788461389988»
# Ražňany

Ražňany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1248.
# Química organoarsènica

Un compost organoarsènic dins la química organoarsènica, és un compost químic que conté algun enllaç químic entre àtoms d'arsènic i carboni. La química organoarsènica estudia les seves propietats químiques i reactivitat. Uns pocs compostos organoarsènics, també anomenats compostos organoarsenicals, es produeixen industrialment per a ser usats com insecticida, herbicida i fungicida. En general, aquestes aplicacions estan en disminució pel seu impacte negatiu sobre el medi ambient i la salut humana. El compost primigeni del qual deriven els altres és l'arsina. Hi ha biomolècules amb organoarsènic.

## Història

El compost organoarsènic més antic és el pudent cacodil, registrat l'any 1760. El compost farmacèutic de tipus organoarsènic salvarsan va contribuir al premi Nobel atorgat a Paul Ehrlich.

## Síntesi i classificació

L'arsènic es troba normalment en estat d'oxidació (III) i (V), tal com es veu en els halurs ASX₃ (X = F, Cl, Br, I) i AsF₅. Per tant, els compostos organoarsènics es troben normalment en aquests dos estadis d'oxidació.
Els àcids fenilarsònics es poden obtenir per reacció de l'àcid arsènic amb anilina en l'anomenada reacció de Béchamp.
Són coneguts diversos heterocíclics que contenen arsènic (III). Aquests inclouen l'arsole, anàleg d'arsènic del pirrole, i l'arsabenzè, anàleg arsènic de la piridina.

## Compostos organoarsènics representatius

| Organoarsènic | R | Massa molar | Nombre CAS | Propietats |
| 10,10'-oxibis-10H-fenoxarsina | | 502.2318 | 58-36-6 | |
| Trifenilarsina | Fenil | 306.23 | 603-32-7 | Punt de fusió 58-61 °C |
| Fenildicloroarsina | fenil, clor | 222.93 | 696-28-6 | |
| Roxarsona | | 263.04 | 121-19-7 | |
| Arsenobetaïna | | | 64436-13-1 | |
| Compostos organoarsènics representatius ||||||

## Referències

* ↑ Organoarsenic Compounds: Arsphenamine, Phenyldichloroarsine, Organoarsenic Chemistry, Trimethylarsine, Lewisite, Arsabenzene. General Books LLC, 2010. ISBN 1157622615
* ↑ Sabina C. Grund, Kunibert Hanusch, Hans Uwe Wolf "Arsenic and Arsenic Compounds" in Ullmann's Encyclopedia of Industrial Chemistry, VCH-Wiley, 2008, Weinheim.
* ↑ http://www.sigmaaldrich.com

## Vegeu també

* Enllaços químics del carboni amb la resta d'àtoms:
Compostos de carboni amb altres elements de la taula periòdica :
CH
He
CLi
CBe
CB
CC
CN
CO
CF
Ne
CNa
CMg
CAl
CSi
CP
CS
CCl
CAr
CK
CCa
CSc
CTi
CV
CCr
CMn
CFe
CCo
CNi
CCu
CZn
CGa
CGe
CAs
CSe
CBr
CKr
CRb
CSr
CY
CZr
CNb
CMo
CTc
CRu
CRh
CPd
CAg
CCd
CIn
CSn
CSb
CTe
CI
CXe
CCs
CBa
CLa
CHf
CTa
CW
CRe
COs
CIr
CPt
CAu
CHg
CTl
CPb
CBi
CPo
CAt
Rn
Fr
CRa
CAc
Rf
Db
Sg
Bh
Hs
Mt
Ds
Rg
Cn
Nh
Fl
Mc
Lv
Ts
Og
CCe
CPr
CNd
CPm
CSm
CEu
CGd
CTb
CDy
CHo
CEr
CTm
CYb
CLu
CTh
CPa
CU
CNp
CPu
CAm
CCm
CBk
CCf
CEs
Fm
Md
No
Lr :
Química de nucli orgànic
Molts usos en química
Investigació acadèmica, però sense ús generalitzat
Enllaç desconegut :
# Foca lleopard

La foca lleopard (Hydrurga leptonyx) és la segona espècie de foca més gran de l'Antàrtic (després de l'elefant marí meridional). És especialment comuna a l'hemisferi sud al llarg de la costa de l'Antàrtida i a la majoria d'illes subantàrtiques, però també es poden trobar exemplars joves durant l'hivern antàrtic a les costes del sud d'Austràlia, Tasmània, Sud-àfrica, Nova Zelanda, l'illa de Lord Howe, la Terra del Foc, les illes Cook i la costa atlàntica de Sud-amèrica. Pot viure 26 anys, o potser més. Les orques i els taurons grans són els seus únics depredadors naturals. És l'única espècie del gènere Hydrurga.

## Referències

* ↑ «Leopard Seal Description & Characteristics». The Antarctic Connection. Arxivat de l'original el 15 de desembre 2007. [Consulta: 10 desembre 2007].
* ↑ http://animaldiversity.ummz.umich.edu/site/accounts/information/Hydrurga_leptonyx.html
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Gasim bey Zakir

Gasim bey Zakir (àzeri, Qasim bəy Zakir) fou un poeta àzeri del segle xix i un dels fundadors del realisme crític i del gènere satíric en la literatura àzeri.

## Biografia

Zakir va néixer el 1784 en el si d'una família noble del bei de Panahabad, llavors la capital del kanat de Karabagh. Zakir pertanyia al clan Javanshir, qui ostentava el govern al kanat. La seva gran avi, Kazim-Agha, era el germà de Panah Ali Khan, fundador del kanat de Karabagh i de la seva capital, Shusha.
Zakir va viure durant la seva infantesa i la joventut un període d'agitacions a l'Azerbaidjan, el camp de batalla entre Rússia i l'Iran. Després que el kanat de Karabagh esdevingués part de l'Imperi Rus, Zakir va formar part del regiment de cavalleria musulmana del Caucas i es va distingir en moltes batalles. Tenia deserts especials per prevenir les tropes iranianes de la reubicació de la població àzeri de Karabagh a les parts interiors de l'Iran. Per la seva valentia durant les guerres russoiranians, Zakir va ser guardonat amb la medalla de plata del tsar rus.
Tot i passar la seva vida sobretot en els camps de batalla, des de la dècada del 1830 Zakir es va assentar a casa seva. Per la seva naturalesa senzilla i generosa, va ser molt apreciat entre la gent. No obstant això, Zakir també va guanyar molts enemics, principalment a causa dels seus versos satírics. En la seva poesia satírica i faules, Zakir carrega contra els vicis de la societat de l'època, la hipocresia i el fanatisme del clergat, la venalitat dels funcionaris tsaristes, la cobdícia dels comerciants i la crueltat dels terratinents. Zakir va ser perseguit constantment per la seva sàtira. El 1849, sota pretext que Zakir va donar refugi a un parent que estava en desacord amb el govern rus, va ser exiliat de Karabagh a Bakú, el seu fill i nebot van ser exiliats a zones interiors de Rússia i la resta de la família va quedar sola a Shusha. Només després de diversos mesos, amb l'ajuda dels seus amics, l'escriptor Mirza Fatali Akhundov, el kniaz georgià I. Orbeliani, i el governador de Bakú M. Golyubyakin, va aconseguir tornar a casa, mentre que el seu fill i nebot van continuar vivint en l'exili durant tres anys més. Zakir viure sota la vigilància de la policia fins als seus últims dies.

## Estil

Gasim bey va ser un destacat representant del realisme crític de la literatura àzeri en la primera meitat del segle xix. La poesia de Gasim bey es caracteritza per la diversitat de gèneres. En la poesia lírica del poeta segueix les tradicions de Molla Panah Vagif, escriu gazals, goshmas i gerayli, on glorifica l'amor. Zakir, autor de bells patrons de poesia amorosa, va ser famós per les seves obres satíriques. Zakir va criticar durament els funcionaris del tsar i l'arbitrarietat dels beis locals (terratinents) i cleros. L'actual llegat literari de Zakir s'ha conservat en els versos que van des de la sàtira crítica fins a les tendres lletres que lloen l'amor pur i apassionat.

## Referències

* ↑ «Gasim bey Zakir». Gran Enciclopèdia Catalana. Barcelona: Grup Enciclopèdia Catalana.
# Rasbora caverii

Rasbora caverii és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba a l'Índia i Sri Lanka.

## Referències

* ↑ Bleeker P. 1859. Negende bijdrage tot de kennis der vischfauna van Banka. Natuurkd. Tijdschr. Neder. Indië v. 18. 359-378.
* ↑ BioLib
* 1 2 FishBase (anglès)
* ↑ Pethiyagoda, R., 1991. Freshwater fishes of Sri Lanka. The Wildlife Heritage Trust of Sri Lanka, Colombo. 362 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jerdon, T. C. 1849. On the fresh-water fishes of southern India. (Continued from p. 149.). Madras J. Lit. Sci. v. 15 (pt 2): 302-346.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Un burka por amor

Un burka por amor (literalment, "Un burca per amor") és un telefilm espanyol del 2009 basat en la novel·la homònima de Reyes Monforte.

## Argument

Narra la història d'amor de la María (Olivia Molina), una jove espanyola que s'enamora de Rashid (Rafa Rojas), un home afganès que coneix a la feina i amb qui acabarà vivint a l'Afganistan, on tindran el primer fill. Ella decideix tornar a Madrid perquè el seu pare (Pepe Sancho) conegui el seu net. El marit de María decideix tornar a l'Afganistan, on esclata la guerra, i ella l'acompanya. Finalment acaben atrapats al país, que viu sota el règim talibà, i és aleshores que María té el segon fill. Amb l'ajut de la seva germana Rosi (Anna Allen) i dels serveis d'intel·ligència espanyols, María aconsegueix escapar del perill amb els seus fills. Tot i així, no pot deixar enrere el seu marit, i farà tot el que calgui per estar junts.

## Repartiment

* Olivia Molina: María
* Rafael Rojas: Rashid
* Pepe Sancho: el pare de María
* Anna Allen: Rosi
* Isabel Ampudia: Montse
# STOL

STOL és l'acrònim en anglès d'enlairament i aterratge curt (Short Take-Off and Landing). Aquest denominació s'utilitza per a avions que poden utilitzar una pista d'aterratge molt curta respecte als dissenys convencionals. Molts models d'avions lleugers compten amb aquesta capacitat, així com alguns avions militars especialitzats.

## Definició

Tot i que no hi ha una definició global de la capacitat STOL diversos organismes i governs n'ha establert les característiques. Així l'OTAN el defineix com la capacitat d'un avió per sobrepassar un obstacle de 15 m d'altura 450 m després de començar l'enlairament. Cal tenir en compte que aquesta és la distància fins a guanyar 15 m d'altitud, la longitud que ha de recórrer l'avió amb el tren d'aterratge a la pista pot ser molt menor.

## Tecnologies i dissenys STOL

Normalment els avions STOL compten amb ales grans pel pes de l'avió. A més acostumen a comptar amb elements aerodinàmics com ara flaps, slats i generadors de vòrtexs. Habitualment aquest disseny alar comporta una reducció de la velocitat màxima de l'aparell, però no afecta a la capacitat de càrrega. De fet la càrrega que es pot transportar és essencial, ja que moltes comunitats aïllades (com a Alaska o al nord del Canadà) només poden comptar amb l'enllaç aeri per part d'avions STOL per transportar passatgers i subministraments essencials.

## Vegeu també

* CTOL: enlairament i aterratge convencionals.
* STOL: enlairament i aterratge curts.
* STOVL: enlairament curt i aterratge vertical.
* VTOHL: enlairament vertical i aterratge horitzontal.
* VTOL: enlairament i aterratge verticals.
* V/STOL: enlairament i aterratge vertical/curt.
* STOBAR: enlairament curt i recuperació mitjançant detenció.
* CATOBAR: enlairament assistit per catapulta i recuperació mitjançant detenció.
* CATO: enlairament assistit per catapulta.
* JATO/RATO: enlairament assistit per reactors/coets.
* ZLL/ZLTO: enlairament de llargària zero.
* Dispositiu hipersustentador

## Referències

* ↑ «Department of Defense Dictionary of Military and Associated Terms (JP 1-02)». United States Department of Defense. Arxivat de l'original el 2011-06-05. [Consulta: 22 desembre 2009].
* ↑ «Powered Lift: Novel GTRI Design Would Let Commercial Jets Use Smaller Airports While Reducing Noise». Georgia Tech Research Institute. [Consulta: 28 octubre 2010].